stanford-oval/wikipedia huggingface dataset:
ถนนจังหวัดในประเทศญี่ปุ่น

ป้ายบอกเขตจังหวัดและเขตเทศบาล และป้ายบอกหมายเลขถนน บนถนนจังหวัดไซตามะหมายเลข 9 (埼玉県道9[号], Saitama-kendō 9[-gō])
ถนนจังหวัด (ญี่ปุ่น: 都道府県道; โรมาจิ: todōfukendō; ทับศัพท์: โทโดฟูเก็นโด) ในประเทศญี่ปุ่น เป็นถนนที่องค์การปกครองของจังหวัดนั้น ๆ เป็นผู้วางแผน กำหนดหมายเลข และบำรุงรักษา โดยไม่ขึ้นกับจังหวัดอื่น ซึ่งเป็นคนละประเภทกับถนนแห่งชาติหรือทางหลวงแผ่นดิน (国道, kokudō) ซึ่งในทางกฎหมายรวมถึงทางด่วนแห่งชาติ (高速自動車国道, kōsoku jidōsha kokudō) ด้วย และคนละประเภทกับถนนเทศบาล (市町村道, shichōsondō) ในกรณีที่ถนนแห่งชาติหรือถนนจังหวัดตัดผ่านพื้นที่นครใหญ่ที่รัฐกำหนด องค์การปกครองของนครนั้นจะเป็นผู้รับผิดชอบถนนเหล่านี้เป็นบางส่วน ใน ค.ศ. 2011 ความยาวของถนนจังหวัดคิดเป็นร้อยละ 10.7 ของความยาวของถนนสาธารณะทั้งหมดในประเทศญี่ปุ่น และใน ค.ศ. 2007 ถนนจังหวัดรองรับปริมาณการจราจรคิดเป็นร้อยละ 30 ของถนนสาธารณะทั้งหมด
ถนนจังหวัดจะมีป้ายบอกหมายเลขเป็นรูปหกเหลี่ยมสีน้ำเงิน และมีหมายเลขอยู่ตรงกลาง โดยปกติแล้วถนนจังหวัดมักมีจุดเริ่มต้นหรือสิ้นสุดบนถนนจังหวัดสายอื่นหรือบนถนนแห่งชาติ หรือบางครั้งอาจเริ่มต้นหรือสิ้นสุดที่สถานีรถไฟหรือบริเวณใกล้กับสถานีรถไฟ
หมายเลขของถนนจังหวัดจะใช้เพียงครั้งเดียวในแต่ละจังหวัดไม่ว่าถนนจะเริ่มต้นหรือสิ้นสุดที่ใด หากถนนจังหวัดตัดผ่านไปยังจังหวัดอื่น หมายเลขของถนนนั้นอาจจะไม่ได้ถูกนำมาใช้ซ้ำในอีกจังหวัดที่ตัดผ่านเสมอไป แต่ก็มีถนนจังหวัดที่วิ่งผ่านหลายจังหวัดหลายสายที่ใช้หมายเลขเดียวกันในจังหวัดต่าง ๆ ตัวอย่างเช่น "สายฟูจู–ซางามิฮาระ" (府中相模原線, fuchuu-sagamihara-sen) ซึ่งเชื่อมต่อนครฟูจูในมหานครโตเกียวและนครซางามิฮาระในจังหวัดคานางาวะ เริ่มต้นในฐานะถนนมหานครโตเกียวหมายเลข 20 แต่ไปสิ้นสุดในฐานะถนนจังหวัดคานางาวะหมายเลข 525 ในขณะที่ "สายซาโนะ–โคงะ" (佐野古河線, sano-koga-sen) ซึ่งเชื่อมต่อนครซาโนะในจังหวัดโทจิงิ กับนครโคงะในจังหวัดอิบารากิ ได้รับการกำหนดเป็นถนนจังหวัดหมายเลข 9 ต่อเนื่องกันตลอดทั้ง 4 จังหวัดที่เส้นทางนี้วิ่งผ่าน ได้แก่ จังหวัดโทจิงิ จังหวัดกุมมะ จังหวัดไซตามะ และจังหวัดอิบารากิ
ถนนจังหวัดบางสายก็ใช้เส้นทางร่วมกันกับถนนแห่งชาติเป็นระยะทางสั้น ๆ แต่มักพบการใช้เส้นทางร่วมกันระหว่างถนนจังหวัดด้วยกันเองมากกว่า
ในจังหวัดหนึ่ง ๆ มักจะมีการกำหนดหมายเลขของถนนจังหวัดซ้ำกับหมายเลขของถนนแห่งชาติที่วิ่งผ่านจังหวัดนั้น แต่ถนนแห่งชาติกับถนนจังหวัดที่มีหมายเลขซ้ำกันดังกล่าวนี้แทบจะไม่เคยมาบรรจบหรือตัดกันเลย
ดูเพิ่ม

ทางหลวงแผ่นดินในประเทศญี่ปุ่น
ทางด่วนในประเทศญี่ปุ่น
แหล่งข้อมูลอื่น

กระทรวงที่ดิน โครงสร้างพื้นฐาน การขนส่ง และการท่องเที่ยว: โดโระ-เกียวกุ ("กรมทางหลวง") (ในภาษาญี่ปุ่น), หน้าเว็บในภาษาอังกฤษ
ถนนฉลองกรุง

|  ถนนฉลองกรุง> ข้อมูลของเส้นทาง |
| --- | --- |
ความยาว: 12.1 กิโลเมตร (7.5 ไมล์)
ทางแยกที่สำคัญ
ปลายทางทิศใต้:  ถนนลาดกระบัง ในเขตลาดกระบัง กรุงเทพมหานคร
ปลายทางทิศเหนือ:   แยกลำผักชี ในเขตหนองจอก กรุงเทพมหานคร
ตำแหน่งที่ตั้ง
ประเทศ: ไทย
 
ระบบทางหลวง
ถนนฉลองกรุง (อักษรโรมัน: Thanon Chalong Krung) เป็นถนนสายหนึ่งของเขตลาดกระบังและเขตหนองจอก กรุงเทพมหานคร มีระยะทางทั้งหมดประมาณ 12.1 กิโลเมตร เดิมมีชื่อเรียกว่าถนนลำปลาทิว  เป็นถนนขนาด 2–8 ช่องทางจราจร มีจุดเริ่มต้นจากถนนลาดกระบังบริเวณสะพานข้ามคลองหนองปรือเยื้องกับสวนพระนครในท้องที่แขวงลาดกระบัง เขตลาดกระบัง ข้ามคลองประเวศบุรีรมย์ ผ่านพื้นที่สถาบันเทคโนโลยีพระจอมเกล้าเจ้าคุณทหารลาดกระบัง จากนั้นจึงข้ามทางรถไฟสายตะวันออกเข้าสู่ท้องที่แขวงลำปลาทิว เขตลาดกระบัง แล้วข้ามถนนมอเตอร์เวย์ ตัดกับซอยฉลองกรุง 8 (วัดสุทธาโภชน์) ตัดกับถนนเจ้าคุณทหาร (ทางแยกเจ้าคุณทหาร) ตัดกับซอยฉลองกรุง 31 (นิคมอุตสาหกรรมลาดกระบัง) ตัดกับถนนเลียบคลองลำกอไผ่บริเวณสะพานข้ามคลองลำกอไผ่ จากนั้นข้ามคลองลำมะขามเข้าสู่ท้องที่แขวงลำผักชี เขตหนองจอก ไปสิ้นสุดถนนที่ถนนสุวินทวงศ์ (ทางแยกลำผักชี) โดยมีถนนที่ตรงต่อเนื่องไปคือถนนเชื่อมสัมพันธ์
สถานที่สำคัญที่ตั้งอยู่บริเวณถนน

สถาบันเทคโนโลยีพระจอมเกล้าเจ้าคุณทหารลาดกระบัง
ป้ายหยุดรถไฟพระจอมเกล้า
สถานีรถไฟหัวตะเข้
วัดสุทธาโภชน์
นิคมอุตสาหกรรมลาดกระบัง
ถนนฉางอานตะวันออก

| --- | --- |
东长安街
ถนนฉางอานตะวันออกหน้าโรงแรมปักกิ่ง
ส่วนหนึ่งของ: ถนนฉางอาน
ชนิด: ถนนสายหลัก
ความยาว: 2 กิโลเมตร (1.2 ไมล์)
ที่ตั้ง:  กรุงปักกิ่ง ประเทศจีน
สุดด้านตะวันตกจาก: ถนนด้านตะวันออกของจัตุรัสเทียนอันเหมิน
สุดด้านตะวันออกไป: แยกตงตาน
ถนนฉางอานตะวันออกในเดือนเมษายน 2021
ถนนฉางอานตะวันออก (จีนตัวย่อ: 东长安街; จีนตัวเต็ม: 東長安街; พินอิน: Dōng Cháng'ān Jiē) เป็นถนนที่ตั้งอยู่ทางตะวันตกของเขตตงเฉิง กรุงปักกิ่ง ประเทศจีน และเป็นส่วนหนึ่งของถนนฉางอาน มีจุดเริ่มต้นจากจัตุรัสเทียนอันเหมิน มุ่งหน้าไปทางทิศตะวันออก และไปสิ้นสุดที่สี่แยกตงตาน
เป็นที่รู้จักอย่างง่ายดายจากการตัดกับถนนหวังฝูจิ่ง ซึ่งเป็นย่านการค้าที่มีชื่อเสียงของปักกิ่ง นอกจากนี้ยังเป็นที่ตั้งของโรงแรมปักกิ่ง และ Grand Hotel Beijing รวมถึงอาคารสำนักงานองค์กรของรัฐต่าง ๆ รถไฟใต้ดินปักกิ่งสาย 1 ก็วิ่งอยู่ใต้ถนนสายนี้เช่นกัน
ดูเพิ่ม

ถนนฉางอานตะวันตก
ถนนฉางอาน
หวังฝูจิ่ง
ธงชัย

ธงชัย โดยศัพท์มีความหมายว่า "ธงอันเป็นเครื่องหมายแห่งชัยชนะ" อาจหมายถึง
วัตถุ

ธงชัยเฉลิมพล (ในเอกสารบางแห่งเขียน "ธงไชยเฉลิมพล") - ธงประจำกองทหารของไทยซึ่งได้รับพระราชทานจากพระมหากษัตริย์ มีลักษณะแตกต่างกันตามแต่ละเหล่าทัพ
ธงชัยประจำหน่วยตำรวจ - ธงประจำหน่วยตำรวจของไทยซึ่งได้รับพระราชทานจากพระมหากษัตริย์ มีศักดิ์ศรีและฐานะเท่าเทียมกับธงชัยเฉลิมพลของทหาร
ธงชัยราชกระบี่ยุทธ ธงชัยพระครุฑพ่าห์ - ธงชัยอันเป็นเครื่องประกอบพระราชอิสริยยศของพระมหากษัตริย์ตามโบราณราชประเพณีของไทย สำหรับเชิญนำหน้ากระบวนเสด็จพระราชดำเนินทางสถลมารค
ชื่อบุคคล

ธงชัย เป็นชื่อบุคคลไทยหลายคน
ธงชัย ประสงค์สันติ - นักร้อง นักแสดง พิธีกร ผู้กำกับ
ธงชัย ใจดี - นักกอล์ฟ
ธงชัย เล็กกัมพล - นักแต่งเพลงลูกทุ่ง
ธงชัย สุขโกกี -  ผู้ฝึกสอนฟุตบอลและอดีตนักฟุตบอล
ธงชัย วินิจจะกูล - นักวิชาการด้านประวัติศาสตร์ไทยแห่งมหาวิทยาลัยวิสคอนซิน แมดิสัน สหรัฐอเมริกา อดีตนักศึกษาในเหตุการณ์ 6 ตุลาคม 2519
ธงชัย ชิวปรีชา - ผู้เชี่ยวชาญด้านการศึกษาวิทยาศาสตร์และเทคโนโลยี อดีตผู้อำนวยการโรงเรียนมหิดลวิทยานุสรณ์ และ สสวท
ธงชัย สุขโข (พระพรหมสิทธิ) - อดีตเจ้าอาวาสวัดสระเกศราชวรมหาวิหาร
ดูเพิ่ม

ธงไชย แมคอินไตย์ - นักร้อง นักแสดง (มักสะกดผิดเป็น ธงชัย)
ธงไชย รัฐไชย - ผู้ฝึกสอนฟุตบอลและอดีตนักฟุตบอล (ชื่อเดิม ธงชัย รัตนไชย)
ธนา พาโชค

| ธนา พาโชค |
| --- | --- |
ธนะโชติ ปวลักษณ์
สารนิเทศภูมิหลัง
เกิด: 19 พฤศจิกายน พ.ศ. 2513 (53 ปี) ธนะโชติ ปวลักษณ์
อาชีพ: นักร้อง
ธนา พาโชค มีชื่อจริงว่า ธนะโชติ ปวลักษณ์ เป็นชาวอำเภอสตึก จังหวัดบุรีรัมย์ ก่อนเป็นนักร้องได้ประกอบอาชีพปะยาง ที่จังหวัดนครปฐม จนกระทั่งชวิตผกผันได้ไปเป็นนักร้องประจำวงพิมพา พรศิริ และจึงได้เป็นนักร้องโด่งดัง จากเพลง ขอแค่มอง (รักคนชื่อต้อย) ซึ่งแต่งโดย สรเพชร ภิญโญ
ธนา อยู่กับวงพิมพา พรศิริ ร่วม 13 ปี จนกระทั่งวงยุบ และธนาไปร้องเพลงตามห้องอาหาร และต่างจังหวัดแต่ก็ไม่ประความสำเร็จ ปัจจุบันทำธุรกิจส่วนตัว ที่ตำบลทุ่งยาว อำเภอปะเหลียน จังหวัดตรัง
ผลงานเพลงดัง

ขอแค่มอง (รักคนชื่อต้อย)
เจ้าบ่าวในข่าวลือ
ทองอินทร์สิ้นหวัง
ทหารร้องไห้
ถามข่าวสาวต้อย
ตูนัก ตูนัก ตุน

"ตูนัก ตูนัก ตุน" (อักษรโรมัน:Tunak Tunak Tun) หรือเรียกสั้น ๆ ว่า "ตูนัก" เป็นเพลงแนวปังกรา/อินเดียน-ป็อปภาษาปัญจาบที่ร้องโดยดาเลอร์ เมห์นดี (Daler Mehndi) โดยเผยแพร่ในปีค.ศ.1998 เป็นเพลงอินเดียเพลงแรกที่ทำวิดีโอด้วยฉากเขียว.
เพลงนี้ประสบความสำเร็จในอินเดีย และทำให้สถานะของเขากลายเป็นป็อปสตาร์ที่โด่งดังในเวลานั้น หลังจากนั้นจึงประสบความสำเร็จทั่วโลก โดยเฉพาะการทำให้กลายเป็นอินเทอร์เน็ตมีมในช่วงทศวรรษที่ 2000s.
ผู้ชม

ในเดือนธันวาคม ค.ศ. 2019 ตัวมิวสิกวิดีโอมีผู้เข้าชมไปกว่า 135 ล้าน ครั้งในช่องโซนีมิวสิกอินเดียบนยูทูบ.
การตอบรับ

ตัวเพลงและมิวสิกวิดีโอได้รับคำวิจารณ์ในแง่ลบจากนิตยสาร ราชตรียะ สะฮารา (Rashtriya Sahara) ในปีค.ศ.1998. ถึแม้ว่าจะมีคำตอบรับเช่นนี้ ตัวเพลงได้ประวพความสำเร็จในด้านโฆษณากลายในปีค.ศ.1998 แล้วกลายเป็นเพลงอินดี-ป็อปที่โด่งดังที่สุดในเวลานั้น.
ความโด่งดังในทั่วโลก

ในช่วงทศวรรษที่ 2000s, "ตูนัก ตูนัก ตุน" กลายเป็นที่โด่งดังในอินเทอร์เน็ต โดยทำให้ทางบลิซซาร์ดเอ็นเตอร์เทนเมนต์ใส่ท่าเต้นนี้ลงไปในตัวละครของเกม เวิลด์ ออฟ วอร์คราฟต์ ในปีค.ศ.2007. ท่าเต้นนี้ยังปรากฎในโหมดลับของเกม เมดัลออฟออนอร์: แอลไลด์แอสซอลต์สเพียร์เฮด.
อันดับชาร์ต

| ชาร์ต (ค> ศ.1998-2016) | ตำแหน่งสูงสุด |
| --- | --- |
Belgium (Ultratop 50 Flanders): 28
India Hit Singles: 1
จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดเพชรบุรี พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > ผลการเลือกตั้งแบบบัญชีรายชื่อ (รวมทั้งจังหวัดเพชรบุรี)

| พรรค | พรรค | คะแนนเสียง> จน. | คะแนนเสียง>  % | คะแนนเสียง>  |
| --- | --- | --- | --- | --- |
|  | ประชาธิปัตย์ | 116,307 | 45.18% |  |
|  | ไทยรักไทย | 99,446 | 38.63% |  |
|  | อื่น ๆ | 41,650 | 16.39% |  |
| ผลรวม | ผลรวม | 257,403 | 100.00% |  |
ภาพรวม > ผลการเลือกตั้งแบบบัญชีรายชื่อ (รายเขตเลือกตั้ง)

| เขตการเลือกตั้ง> เขตการเลือกตั้ง.เขตการเลือกตั้ง | ประชาธิปัตย์> .คะแนนเสียง | ประชาธิปัตย์> .% | ไทยรักไทย> .คะแนนเสียง | ไทยรักไทย> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | ผลการเลือกตั้ง ส> ส.แบ่งเขต.ผลการเลือกตั้ง ส.ส.แบ่งเขต.ผลการเลือกตั้ง ส.ส.แบ่งเขต |
| --- | --- | --- | --- | --- | --- | --- | --- | --- | --- |
| เขต 1 | 41,010 | 48.14% | 24,921 | 29.25% | 19,258 | 22.61% | 85,189 | 100.00% | ประชาธิปัตย์ รักษาที่นั่ง |
| เขต 2 | 36,201 | 42.75% | 39,951 | 47.18% | 8,523 | 10.07% | 84,675 | 100.00% | ไทยรักไทย รักษาที่นั่ง |
| เขต 3 | 39,096 | 44.66% | 34,574 | 39.50% | 13,869 | 15.84% | 87,539 | 100.00% | ประชาธิปัตย์ รักษาที่นั่ง |
| ผลรวม | 116,307 | 45.18% | 99,446 | 38.63% | 41,650 | 16.39% | 257,403 | 100.00% |  |
ภาพรวม > ผลการเลือกตั้งแบบแบ่งเขต (รวมทั้งจังหวัดเพชรบุรี)

| พรรค | พรรค | จำนวน ผู้สมัคร | คะแนนเสียง> จน. | คะแนนเสียง>  % | ที่นั่ง> จน. | ที่นั่ง> +/– | ที่นั่ง>  % |
| --- | --- | --- | --- | --- | --- | --- | --- |
|  | ประชาธิปัตย์ | 3 | 122,460 | 49.47% | 2 |  | 66.67% |
|  | ไทยรักไทย | 3 | 88,871 | 35.90% | 1 |  | 33.33% |
|  | อื่น ๆ | 5 | 36,229 | 14.63% | 0 |  | 0.00% |
| ผลรวม | ผลรวม | 11 | 247,560 | 100.00% | 3 |  | 100.00% |
ภาพรวม > ผลการเลือกตั้งแบบแบ่งเขต (รายเขตเลือกตั้ง)

| เขตการเลือกตั้ง> เขตการเลือกตั้ง.เขตการเลือกตั้ง | ประชาธิปัตย์> .คะแนนเสียง | ประชาธิปัตย์> .% | ไทยรักไทย> .คะแนนเสียง | ไทยรักไทย> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | ผลการเลือกตั้ง ส> ส.แบ่งเขต.ผลการเลือกตั้ง ส.ส.แบ่งเขต.ผลการเลือกตั้ง ส.ส.แบ่งเขต |
| --- | --- | --- | --- | --- | --- | --- | --- | --- | --- |
| เขต 1 | 44,397 | 53.22% | 14,638 | 17.55% | 24,385 | 29.23% | 83,420 | 100.00% | ประชาธิปัตย์ รักษาที่นั่ง |
| เขต 2 | 34,534 | 42.83% | 44,812 | 55.58% | 1,283 | 1.59% | 80,629 | 100.00% | ไทยรักไทย รักษาที่นั่ง |
| เขต 3 | 43,529 | 52.12% | 29,421 | 35.23% | 10,561 | 12.65% | 83,511 | 100.00% | ประชาธิปัตย์ รักษาที่นั่ง |
| ผลรวม | 122,460 | 49.47% | 88,871 | 35.90% | 36,229 | 16.39% | 247,560 | 100.00% |  |
ผลการเลือกตั้งแบบบัญชีรายชื่อ

ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดเพชรบุรี
| พรรค | พรรค | คะแนนเสียง | ร้อยละ |
| --- | --- | --- | --- |
|  | ชาติไทย (1) | 25,311 | 9.83 |
|  | กิจสังคม (2) | 380 | 0.15 |
|  | พัฒนาชาติไทย (3) | 1,068 | 0.42 |
|  | ประชาธิปัตย์ (4) | 116,307 | 45.18 |
|  | ประชาชนไทย (5) | 462 | 0.18 |
|  | คนขอปลดหนี้ (6) | 1,077 | 0.42 |
|  | ธรรมชาติไทย (7) | 296 | 0.12 |
|  | แผ่นดินไทย (8) | 373 | 0.14 |
|  | ไทยรักไทย (9) | 99,446 | 38.63 |
|  | ความหวังใหม่ (10) | 319 | 0.12 |
|  | มหาชน (11) | 3,822 | 1.48 |
|  | ประชากรไทย (12) | 284 | 0.11 |
|  | ไทยช่วยไทย (13) | 500 | 0.19 |
|  | แรงงาน (14) | 3,414 | 1.33 |
|  | ชาติประชาธิปไตย (15) | 1,809 | 0.70 |
|  | กสิกรไทย (16) | 112 | 0.04 |
|  | ทางเลือกที่สาม (17) | 94 | 0.04 |
|  | รักษ์ถิ่นไทย (18) | 152 | 0.06 |
|  | พลังเกษตรกร (19) | 1,938 | 0.75 |
|  | พลังประชาชน (20) | 239 | 0.09 |

| บัตรดี | บัตรดี | 257,403 | 95.58 |
| บัตรเสีย | บัตรเสีย | 8,515 | 3.16 |
| ไม่ประสงค์ลงคะแนน | ไม่ประสงค์ลงคะแนน | 3,379 | 1.25 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 269,297 | 79.96 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 336,787 | 100.00 |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองเพชรบุรี และอำเภอบ้านแหลม (ยกเว้นตำบลบางตะบูน ตำบลบางตะบูนออก และตำบลบ้านแหลม)
| ผลการเลือกตั้งสมาชิกสภาผู้แทนราษฎร เขต 1 จังหวัดเพชรบุรี> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดเพชรบุรี> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดเพชรบุรี> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดเพชรบุรี> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดเพชรบุรี> % | ผลการเลือกตั้งสมาชิกสภาผู้แทนราษฎร เขต 1 จังหวัดเพชรบุรี> ± |
| --- | --- | --- | --- | --- | --- |
|  | ประชาธิปัตย์   | อลงกรณ์ พลบุตร (4)* | 44,397 | 53.22 |  |
|  | ชาติไทย  | ปรีชา สีน้ำเพชร (1) | 24,131 | 28.93 |  |
|  | ไทยรักไทย   | ราชศักดิ์ คล้ายคลึง (9) | 14,638 | 17.55 |  |
|  | ความหวังใหม่  | ภูวดล ชมบริสุทธิ์ (10) | 254 | 0.30 |  |
| ผลรวม | ผลรวม | ผลรวม | 83,420 | 100.00 | — |

| บัตรดี | บัตรดี | บัตรดี | 83,420 | 93.80 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,283 | 1.44 | – |
| บัตรเสีย | บัตรเสีย | บัตรเสีย | 4,227 | 4.75 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 88,930 | 79.82 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 111,414 | 100.00 | — |
: ประชาธิปัตย์   รักษาที่นั่ง
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอท่ายาง และอำเภอชะอำ
| ผลการเลือกตั้งสมาชิกสภาผู้แทนราษฎร เขต 2 จังหวัดเพชรบุรี> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดเพชรบุรี> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดเพชรบุรี> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดเพชรบุรี> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดเพชรบุรี> % | ผลการเลือกตั้งสมาชิกสภาผู้แทนราษฎร เขต 2 จังหวัดเพชรบุรี> ± |
| --- | --- | --- | --- | --- | --- |
|  | ไทยรักไทย   | ธานี ยี่สาร (9)* | 44,812 | 55.58 |  |
|  | ประชาธิปัตย์   | กัมพล สุภาแพ่ง (4) | 34,534 | 42.83 |  |
|  | มหาชน  | อนิรุทธิ์ บัวทอง (11) | 1,283 | 1.59 |  |
| ผลรวม | ผลรวม | ผลรวม | 80,629 | 100.00 | — |

| บัตรดี | บัตรดี | บัตรดี | 80,629 | 90.91 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 2,081 | 2.35 | – |
| บัตรเสีย | บัตรเสีย | บัตรเสีย | 5,982 | 6.74 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 88,692 | 79.87 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 111,043 | 100.00 | — |
: ไทยรักไทย   รักษาที่นั่ง
ผลการเลือกตั้งแบบแบ่งเขต > เขตเลือกตั้งที่ 3

เขตการเลือกตั้งที่ 3 ประกอบด้วยอำเภอบ้านลาด อำเภอเขาย้อย อำเภอแก่งกระจาน อำเภอหนองหญ้าปล้อง และอำเภอบ้านแหลม (เฉพาะตำบลบางตะบูน ตำบลบางตะบูนออก และตำบลบ้านแหลม)
| ผลการเลือกตั้งสมาชิกสภาผู้แทนราษฎร เขต 3 จังหวัดเพชรบุรี> พรรค | ผลการเลือกตั้งสมาชิกสภาผู้แทนราษฎร เขต 3 จังหวัดเพชรบุรี> พรรค | ผลการเลือกตั้งสมาชิกสภาผู้แทนราษฎร เขต 3 จังหวัดเพชรบุรี> ผู้สมัคร | ผลการเลือกตั้งสมาชิกสภาผู้แทนราษฎร เขต 3 จังหวัดเพชรบุรี> คะแนนเสียง | ผลการเลือกตั้งสมาชิกสภาผู้แทนราษฎร เขต 3 จังหวัดเพชรบุรี> % | ผลการเลือกตั้งสมาชิกสภาผู้แทนราษฎร เขต 3 จังหวัดเพชรบุรี> ± |
| --- | --- | --- | --- | --- | --- |
|  | ประชาธิปัตย์   | อภิชาติ สุภาแพ่ง (4)* | 43,529 | 52.12 |  |
|  | ไทยรักไทย   | ปิยะ อังกินันทน์ (9)✔ | 29,421 | 35.23 |  |
|  | ชาติไทย  | ทัศกมล โอบอ้อม (1) | 9,367 | 11.22 |  |
|  | มหาชน  | จ่าสิบตำรวจ สงวน นาถวัฒน์หัตถพล (11) | 1,194 | 1.43 |  |
| ผลรวม | ผลรวม | ผลรวม | 83,511 | 100.00 | — |

| บัตรดี | บัตรดี | บัตรดี | 83,511 | 91.09 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 2,193 | 2.39 | – |
| บัตรเสีย | บัตรเสีย | บัตรเสีย | 5,971 | 6.51 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 91,675 | 80.18 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 114,330 | 100.00 | — |
: ประชาธิปัตย์   รักษาที่นั่ง
ดูเพิ่ม

จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
แหล่งข้อมูลอื่น

เว็บไซต์อย่างเป็นทางการของสำนักงานคณะกรรมการการเลือกตั้ง
| ด ค ก(พ> ศ. 2544 ←)    การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548   (→ พ.ศ. 2549 ·  พ.ศ. 2550) |
| --- | --- |
 กรุงเทพมหานคร  กระบี่  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎร
| ด ค กจังหวัดเพชรบุรีในการเลือกตั้งสมาชิกสภาผู้แทนราษฎรไทย |
| --- | --- |
เลือกตั้งทั่วไป:  กุมภาพันธ์ 2500  ธันวาคม 2500  2512  2518  2519  2522  2526  2529  2531  มีนาคม 2535  กันยายน 2535  2538  2539  2544  2548  2550  2554  2562  2566
นิราศสุพรรณ

นิราศสุพรรณ อาจหมายถึง
โคลงนิราศสุพรรณ ประพันธ์โดยสุนทรภู่
นิราศสุพรรณ ประพันธ์โดยเสมียนมี
ทศนิยมซ้ำ

ทศนิยมซ้ำ คือจำนวนตรรกยะอย่างหนึ่งในเลขฐานสิบที่มีตัวเลขบางชุดปรากฏซ้ำกันโดยไม่สิ้นสุด ซึ่งการซ้ำของตัวเลขอาจเกิดขึ้นก่อนหรือหลัง หรือคร่อมจุดทศนิยม และชุดตัวเลขที่ซ้ำกันอาจจะมีเพียงแค่ตัวเลขตัวเดียวก็ได้ ตัวอย่างเช่น 1/3 = 0.333333... (อ่านว่า ศูนย์จุดสาม สามซ้ำ)
สำหรับทศนิยมที่เขียนให้เลข 0 ตัวสุดท้ายซ้ำกันไปเรื่อยๆ ไม่ถือว่าเป็นทศนิยมซ้ำ เนื่องจากตำแหน่งของทศนิยมจะสิ้นสุดก่อนถึงเลข 0 ตัวสุดท้าย เพราะการเติมเลข 0 ซ้ำกันไปเรื่อยๆ นั้นไม่มีความจำเป็น คือไม่ทำให้ค่าของตัวเลขเปลี่ยนแปลงไปจากเดิม เช่น 0.56000000... = 0.56
ในกรณีพิเศษอย่างหนึ่งของทศนิยมซ้ำที่ไม่จำเป็น แต่บางครั้งก็มีประโยชน์ นั่นคือการซ้ำของเลข 9 เพียงตัวเดียว ซึ่งเลข 9 ที่ซ้ำทั้งหมดสามารถละทิ้งได้และเพิ่มค่าหลักที่อยู่ก่อนหน้าขึ้นไปหนึ่ง เช่น 0.999999... = 1 หรือ 1.77999999... = 1.78 โดยทั่วไปแล้ว รูปแบบการซ้ำของเลข 9 ใช้อธิบายว่าจำนวนมีที่มาอย่างไร หรือเพื่อแสดงให้เห็นถึงความสัมพันธ์ที่น่าสนใจ อาทิ 1 = 3/3 = 3 × 1/3 = 3 × 0.333333... = 0.999999... ดูเพิ่มที่ 0.999...
ทศนิยมในประเภทอื่นมี ทศนิยมรู้จบ และทศนิยมไม่รู้จบไม่ซ้ำ
ทศนิยมรู้จบ คือจำนวนตรรกยะที่สามารถเขียนแทนด้วยเศษส่วนอย่างต่ำในรูปแบบ  k/(2^{m}5^{n}) ซึ่งตัวเศษและตัวส่วนเป็นจำนวนเต็ม และตัวส่วนไม่เท่ากับศูนย์
ทศนิยมไม่รู้จบไม่ซ้ำ คือจำนวนอตรรกยะ ซึ่งไม่สามารถเขียนแทนด้วยอัตราส่วนของจำนวนเต็มสองจำนวนได้
สัญกรณ์

ในการเขียนทศนิยมซ้ำให้อยู่ในรูปแบบที่อ่านง่าย ทำได้โดยการเติมขีดแนวนอน (vinculum) ไว้เหนือกลุ่มตัวเลขที่ซ้ำกัน เช่น  1/3=0.{\bar {3}} หรือเติมจุดไว้เหนือกลุ่มตัวเลขที่ซ้ำ ในตำแหน่งเริ่มต้นและตำแหน่งสุดท้าย เช่น  1/7=0.{\dot {1}}4285{\dot {7}} อย่างไรก็ตาม การใช้จุดประ 3 จุด (…) เป็นวิธีที่ง่ายที่สุดในการนำเสนอทศนิยมซ้ำ ถึงแม้ว่ายังไม่มีคำแนะนำว่าจะต้องเขียนชุดเลขที่ซ้ำมาก่อนกี่ครั้ง ตัวอย่างเช่น
1/9 = 0.111111111111…
1/7 = 0.142857142857…
1/3 = 0.333333333333…
1/81 = 0.0123456790…
2/3 = 0.666666666666…
7/12 = 0.58333333333…
ในแถบยุโรปมีการใช้สัญกรณ์อย่างอื่นที่ต่างออกไป คือใช้เครื่องหมายวงเล็บล้อมรอบชุดตัวเลขที่ซ้ำ เช่น
2/3 = 0. (6)
1/7 = 0. (142857)
7/12 = 0.58 (3)
เศษส่วนที่มีตัวส่วนเป็นจำนวนเฉพาะ

ในเศษส่วนอย่างต่ำที่มีตัวส่วนเป็นจำนวนเฉพาะหนึ่งจำนวน p ที่นอกเหนือจาก 2 และ 5 (ซึ่งเป็นคู่จำนวนเฉพาะของ 10) จะมีค่าเป็นทศนิยมซ้ำเสมอ ซึ่งช่วงของการซ้ำในตัวเลขของ 1/p จะอยู่ที่ p − 1 (เป็นกลุ่มที่หนึ่ง) หรือเท่ากับตัวหารตัวใดตัวหนึ่งของ p − 1 (เป็นกลุ่มที่สอง) อย่างใดอย่างหนึ่ง
ตัวอย่างเศษส่วนในกลุ่มแรกมีดังนี้
1/7 = 0.142857…; 6 หลักซ้ำกัน
1/17 = 0.0588235294117647…; 16 หลักซ้ำกัน
1/19 = 0.052631578947368421…; 18 หลักซ้ำกัน
1/23 = 0.0434782608695652173913…; 22 หลักซ้ำกัน
1/29 = 0.0344827586206896551724137931…; 28 หลักซ้ำกัน
ซึ่งรวมไปถึงเศษส่วน 1/47, 1/59, 1/61, 1/97, 1/109 ฯลฯ
การคูณบนเศษส่วนในกลุ่มที่หนึ่ง ได้แสดงคุณสมบัติพิเศษอย่างหนึ่งที่น่าสนใจ เช่น
2/7 = 2 × 0.142857… = 0.285714…
3/7 = 3 × 0.142857… = 0.428571…
4/7 = 4 × 0.142857… = 0.571428...
5/7 = 5 × 0.142857… = 0.714285…
6/7 = 6 × 0.142857… = 0.857142…
ซึ่งดูเหมือนว่า ตัวเลขที่ซ้ำกันในผลคูณจะได้มาจากการเลื่อนวนของ 1/7 แต่สาเหตุที่ทำให้เกิดพฤติกรรมการเลื่อนวนนั้นมาจากการคำนวณเลขคณิตในตัวเลขหลังทศนิยมเท่านั้น ซึ่งเศษส่วนในกลุ่มที่หนึ่งตัวอื่นๆ เช่น 1/17, 1/19, 1/23 ฯลฯ จะมีคุณสมบัติพิเศษเหล่านี้ด้วยเช่นกัน
เศษส่วนในกลุ่มที่สอง คือเศษส่วนที่นอกเหนือจากกลุ่มที่หนึ่งตามเงื่อนไขในตอนต้น อาทิ
1/3 = 0.333…; 1 หลักซ้ำกัน ซึ่ง 1 เป็นตัวหารของ 2
1/11 = 0.090909…; 2 หลักซ้ำกัน ซึ่ง 2 เป็นตัวหารของ 10
1/13 = 0.076923…; 6 หลักซ้ำกัน ซึ่ง 6 เป็นตัวหารของ 12
โปรดสังเกตว่า การคูณเศษส่วน 1/13 ก็สามารถเกิดการเลื่อนวนในตัวเลขที่ซ้ำกัน และจะแบ่งออกเป็นสองชุด ชุดแรกได้แก่
1/13 = 0.076923…
3/13 = 0.230769…
4/13 = 0.307692…
9/13 = 0.692307…
10/13 = 0.769230…
12/13 = 0.923076…
และอีกชุดหนึ่งได้แก่
2/13 = 0.153846…
5/13 = 0.384615…
6/13 = 0.461538…
7/13 = 0.538461…
8/13 = 0.615384…
11/13 = 0.846153…
การสร้างเศษส่วนจากทศนิยมซ้ำ

บนทศนิยมซ้ำใดๆ สามารถคำนวณเพื่อเปลี่ยนให้อยู่ในรูปเศษส่วนได้ ดังตัวอย่าง
หรืออีกตัวอย่างหนึ่ง
และเมื่อทศนิยมซ้ำสามารถเขียนให้อยู่ในรูปเศษส่วนได้ ทศนิยมซ้ำจึงเป็นจำนวนตรรกยะเสมอ
การสร้างเศษส่วนจากทศนิยมซ้ำ > วิธีลัด

ถ้าทศนิยมซ้ำมีค่าอยู่ระหว่าง 0.1 ถึง 1 และมีตัวเลขที่ซ้ำกันเป็นจำนวน n หลักทางขวาของจุดทศนิยม เราจะเขียนเศษส่วนได้โดยให้ตัวเศษเป็นชุดของตัวเลขที่ซ้ำ และเติมตัวส่วนเป็นเลข 9 จำนวน n ตัว เช่น
0.444444… = 4/9 เนื่องจากชุดเลขซ้ำคือ "4" ซึ่งมี 1 หลัก
0.565656… = 56/99 เนื่องจากชุดเลขซ้ำคือ "56" ซึ่งมี 2 หลัก
0.789789… = 789/999 เนื่องจากชุดเลขซ้ำคือ "789" ซึ่งมี 3 หลัก
ถ้าทศนิยมซ้ำมีค่าอยู่ระหว่าง 0 ถึง 0.1 และมีเพียงเลข 0 จำนวน k หลัก นำหน้าชุดเลขซ้ำ n หลัก (ทั้งหมดต้องอยู่ทางขวาของจุดทศนิยม) ดังนั้นตัวเศษจะเป็นชุดเลขซ้ำ และตัวส่วนประกอบด้วยเลข 9 จำนวน n ตัว และเพิ่มเลข 0 จำนวน k ตัวลงไปด้วย เช่น
0.000444… = 4/9000 เนื่องจากชุดเลขซ้ำคือ "4" และนำด้วย "0" จำนวน 3 หลัก
0.005656… = 56/9900 เนื่องจากชุดเลขซ้ำคือ "56" และนำด้วย "0" จำนวน 2 หลัก
0.0789789… = 789/9990 เนื่องจากชุดเลขซ้ำคือ "789" และนำด้วย "0" จำนวน 1 หลัก
สำหรับทศนิยมอื่นที่นอกเหนือจากนี้ สามารถเขียนเป็นการบวกของทศนิยมรู้จบ กับทศนิยมซ้ำในรูปแบบใดรูปแบบหนึ่งดังที่กล่าวไว้แล้ว ดังตัวอย่าง
1.23444… = 1.23 + 0.00444… = 123/100 + 4/900 = 1107/900 + 4/900 = 1111/900
0.3789789… = 0.3 + 0.0789789… = 3/10 + 789/9990 = 2997/9990 + 789/9990 = 3786/9990 = 631/1665
อย่างไรก็ตาม การใช้วิธีลัดจะยังไม่ให้ผลเป็นเศษส่วนอย่างต่ำ ซึ่งจะต้องทำการลดทอนต่อไปด้วยตัวเอง
หมายเหตุ 0.999999999... ไม่สามารถเขียนเป็นเศษส่วนได้ ยกเว้นส่วนหนึ่ง
แหล่งข้อมูลอื่น

เอริก ดับเบิลยู. ไวส์สไตน์, "Repeating Decimal" จากแมทเวิลด์.
ทางพิเศษสายฮาร์บิน–ถงเจียง

|   ทางพิเศษสายฮาร์บิน–ถงเจียง 哈尔滨－同江高速公路 |
| --- | --- |
ทางพิเศษฮาถง 哈同高速公路

ข้อมูลของเส้นทาง

ส่วนหนึ่งของ 
 
ทางแยกที่สำคัญ
ปลายทางทิศต.ต.ต: G1001 ในฮาร์บิน มณฑลเฮย์หลงเจียง
ปลายทางทิศต.อ.น.: G221 ในถงเจียง เจียมู่ซือ มณฑลเฮย์หลงเจียง
ทางพิเศษสายฮาร์บิน–ถงเจียง (จีน: 哈尔滨—同江高速公路) โดยปกติมักเรียกว่า ทางพิเศษฮาถง (จีน: 哈同高速公路) เป็นทางพิเศษที่เชื่อมต่อระหว่างเมืองฮาร์บิน มณฑลเฮย์หลงเจียง ประเทศจีน กับเมืองถงเจียง เจียมู่ซือ มณฑลเฮย์หลงเจียง แต่ในช่วงจากจังหวัดจี๋เสียนถึงถงเจียงยังไม่แล้วเสร็จ นอกจากนี้ ทางพิเศษสายนี้ยังเป็นทางหลวงสายเอเชีย กำหนดหมายเลขเป็น ทางหลวงเอเชียสาย 33 (AH33)
ทางพิเศษสายนี้เป็นทางพิเศษสายรองของทางพิเศษสายสุยเฟินเหอ–หม่านโจวหลี่ (G10) โดยทางพิเศษสายฮาร์บิน–ถงเจียงเริ่มต้นที่ทางพิเศษสายสุยเฟินเหอ–หม่านโจวหลี่ ที่เมืองฮาร์บิน ผ่านเมือง เจียมู่ซือ ชวังยาชาน และสิ้นสุดที่เมืองถงเจียง
ธนากร ศรีชาพันธุ์

ธนากร ศรีชาพันธุ์ ชื่อเล่น เบิ้ม เป็นนักเทนนิสชาวไทย